《始祖葬洋田沥失其故穴今寝庙落成同众书主感赋》
明代·苏应机

一到洋田怅望频，呆瞻旷野忆先人。乾坤更代英灵渺，风雨摧残垄宅湮。

膏泽遗留宁有既，松楸庇护竟无因。通天多少曾玄罪，祠寝年来赖一新。

作者简介：苏应机，字汝慧，号蛎冈。东莞人。明世宗嘉靖间布衣。民国张其淦《东莞诗录》卷一二有传。